ၾိင်ႈငႄႈလိၵ်ႈလၢႆး လႄႈ တီႈၵိူဝ်းယမ်

ၼႂ်းမိူင်းတႆးၼႆႉ ၵႂၢမ်းလၢတ်ႈၽႃသႃတႆး ပဵၼ်ၵႂၢမ်းလၢတ်ႈၽႃသႃၵၢင် (ယၢမ်းလဵဝ် ၵႂၢမ်းမၢၼ်ႈၽႃႇၶိုင်ႈတိူဝ်းၼမ်မႃး) သေ တီႈၼႂ်းၵူၼ်းၶိူဝ်း ၽႂ်ၶိူဝ်းမၼ်းၼၼ်ႉ လၢတ်ႈၽႃသႃၵႂၢမ်းၶိူဝ်းၸဝ်ႈၵဝ်ႇ။ ၵမ်ႈၼမ်ၵေႃႈ မေႃလၢတ်ႈၽႃသႃၵႂၢမ်းတႆး ယူႇၽွင်ႈ။

လိၵ်ႈဢၼ်ၸႂ်ႉတိုဝ်းၼႂ်းမိူင်းတႆး ပဵၼ်လိၵ်ႈတႆး၊ လိၵ်ႈမၢၼ်ႈ၊ လိၵ်ႈတႆးၶိုၼ်၊ လိၵ်ႈတႆးထူဝ်ႇငွၵ်ႈ၊ လိၵ်ႈတႆးၼိူဝ်/တႆးမၢဝ်း၊ လိၵ်ႈပလွင်ႈ၊ လိၵ်ႈပဢူဝ်း၊ လိၵ်ႈၶၢင်၊ လိၵ်ႈဝႃႉ၊ လိၵ်ႈလႃးႁူႇ၊ လိၵ်ႈၶႄႇ လႄႈ လိၵ်ႈဢိင်းၵလဵတ်ႈသျ် ၸိူဝ်းၼႆႉ။

လွင်ႈၼုင်ႈတၢင်းဝႆၵေႃႈ - ၵူၼ်းၸၢႆးပဵၼ်ၵူၼ်ၶႃယၢဝ်း၊ သိူဝ်ႈထႅၵ်ႇပုမ်၊ ၶဵၼ်း ၶဵၼ်းႁူဝ်ၵမ်ႈၼမ်သေ မီးၶူဝ်းၼုင်ႈၼၢင်းယိင်း ၵူၺ်း လႆႈႁၼ်ပႅၵ်ႇပိူင်ႈၵၼ်။

ၸၢဝ်းၶိူဝ်းၽႂ်မၼ်း မီးလၢႆးၵႃႈဝႅၼ်ႁင်းၽႂ်ႁင်းမၼ်းသေ ၵမ်ႈၼမ်ၼႆႉ ဢိင်ငဝ်ႈဝႆႉၼိူဝ်ၵၢၼ်ၽုၵ်ႇသွမ်ႈ ၵၢၼ်ၽွမ်ႉႁူမ်ႈ၊ လၢႆးၵႃႈၼူၵ်ႉ ၵႃႈတူဝ်း၊ ၵႃႈလၢႆးၼႆႉ ပဵၼ်ငဝ်ႈပိုၼ်ႉလၢႆးၵႃႈ ၶွင်ၸိူဝ်ႉၶိူဝ်းတႆး။ ၶိူင်ႈႁႆႇတိုင်ႈ ပဵၼ်ၵွင်၊ မွင်း၊ တိင်ႇ လႄႈ ပီႇပေး ၸိူဝ်းၼႆႉယဝ်ႉ။

တီႈယုမ်ႇယမ်ပိုင်ႈၵိူဝ်းၵူၼ်းမိူင်းတႆးၼႆႉ ၵမ်ႈၼမ်ယုမ်ႇယမ်ပိုင်ႈၵိူဝ်းသႃသၼႃပုတ်ႉထသေ ၸိူဝ်းယုမ်ႇယမ်ပိုင်ႈၵိူဝ်းထိုဝ် သႃသၼႃ ၶရိတ်ႉႉယၼ်ႇ၊ မူႇသလိမ်ႇ၊ ႁိၼ်ႇတူႇၵေႃႈ မီးတင်းၼမ်။ ၵမ်ႈၽွင်ႈၵေႃႈ ယုမ်ႇယမ်ပိုင်ႈၵိူဝ်းၸွမ်း ၾိင်ႈႁိတ်ႈႁွႆး ပူႇမွၼ်ႇၼၢႆးယႃႈ မီးမႃးၸဵမ်ပိုင်းၼၼ်ႉယဝ်ႉ။

ၵေႃလိၵ်ႈလၢႆး လႄႈ ၾိင်ႈငႄႈတႆး ၵဵင်းမႆႇ